  Виталий Пронин Берлинын юниоръёс пӧлын ортчиз Европалэн дзюдоя кубокез понна ӵошатскон. Удмуртия понна очко люкась Рамазан Абдулаев 60 килограммозь спортсменъёс пӧлын 2-тӥ инты басьтӥз. Рамазан Голландиысь, Израильысь но Австралиысь спортсменъёсыз вормиз.Рамазан Голландиысь, Израильысь но Австралиысь спортсменъёсыз вормиз. Полуфиналын со нюръяськиз Россиысь ик Аюб Блиевен. Усто приёмез кутэмез понна судьяос Рамазан Абдулаевлы вазари (дзюдоын вылӥ дунъет) пуктӥзы, озьы дзюдоист финалэ потӥз.Финалын Рамазан Азербайджанысь Карамат Хусейновен нюръяськиз. Вормонозь кӧня ке гинэ очко ӧз тырмы. Но люкам баллъёсыз Ижысь спортъя школаын дышетскись пияшлы сюрес усьтӥзы Дуннелэн но Европалэн первенствоосазы.Рамазан Абдулаевлы, озьы ик Дзюдоя калыккуспо фондэ, Россиысь но Удмуртиысь Дзюдоя федерациосы  ӟечкыланъёс ыстӥз Удмуртилэн Тӧроезлэсь ужзэ быдэсъясь Александр Бречалов. Телеграммаосаз со пусйиз: «Рамазан Абдулаевлэн азвесь медалез эшшо огпол возьматэ спортсменъёсмылэсь бадӟымесь быгатонлыкъёссэс. Оскисько, атлетмы азьланяз но вормонъёс вайылоз».Елена Рябина  